Godina je 15. nove ere i Rimsko carstvo napreduje.
Većim delom za to je zaslužan car,
ali njegov uspeh ne bi bio moguć
bez odanih vojnika kao što je Servije Feliks.
Servije se upisao u vojsku kao legionar pre 8 godina kada je imao 18,
sin siromašnog seljaka bez mnogo perspektive.
Za razliku od većine legionara, on se ne kocka,
pa je uspeo da uštedi većinu svojih plata.
Čak je sačuvao i novac za snabdevanje,
3 zlatna novčića koja je dobio kada se upisao u vojsku.
Ako preživi do penzije, dobiće nekoliko jutara zemlje.
A prirasla mu je srcu devojka kod kuće
koju namerava da oženi.
Ali moraće da sačeka dok navrši 25 godina službe
pre nego se to može desiti.
A život legionara je opasan i naporan.
Danas je Servijeva legija, zajedno sa još tri,
krenula u "veliki marš" od 30.000 rimskih koraka,
što je ekvivalentno skoro 36 kilometara.
Servijevi štit i oružje,
uključujući njegov mač,
štit
i dva koplja
teže preko 20 kilograma.
A to ne uključuje njegov ranac ili teret
u kome se nalazi hrana i svi alati potrebni da izgradi kamp -
lopata,
testera,
pijuk
i korpa.
Iako je Servije iscrpljen, on večeras neće puno spavati.
Dodeljena mu je prva smena na straži,
što znači briga o prtljagu životinja
i pripravnost na moguću uzbunu.
Nakon što je gotov, on leži budan strahujući zbog predstojećeg dana,
što će ga naterati da se seti svoje najgore noćne more.
U zoru, Servije doručkuje sa sedam svojih saputnika.
Oni su kao porodica, svi nose ožiljke iz bitaka koje su zajedno borili.
Servije je iz Italije,
ali njegovi saborci potiču iz celog carstva
koje se proteže od Sirije do Španije.
Stoga su svi daleko od domova u severnim delovima Germanije.
Servijeva legija i tri druge zajedno sa njim danas
su pod komandom nećaka cara Tiberija, Germanika,
koji je dobio ime po vojnim uspesima svoga oca protiv germanskih plemena.
Svaka legija ima blizu 5.000 muškaraca,
podeljenih u jedinice od po oko njih 500,
dalje podeljene u centurije od po oko 80-100 muškaraca.
Svakom je zapovedao centurion.
Akvilifer ili orlonoša, maršira na čelu legije
noseći akvilu.
Centurioni marširaju pored legionara izdajući naređenja,
"Dex, sin, dex, sin",
"Desna, leva, desna, leva",
počinjući desnom nogom jer se leva smatra nesrećnom ili zlokobnom.
Uprkos strogoj disciplini postoji tenzija u vazduhu.
Prošle godine su se neke legije u oblasti pobunile,
zahtevajući veću platu i udeo srazmeran dužini njihove službe.
Samo su harizma njihovog zapovednika i veštine pregovaranja
sprečile totalnu pobunu.
Današnji marš iznosi samo 30 kilometara.
Kako močvare i šume Germanije leže izvan carskog putnog sistema
muškarci moraju sagraditi nasipe i mostove da bi napredovali -
nešto što su u poslednje vreme mnogo više radili nego što su se borili.
Konačno su stigli na odredište, mesto koje Servije zna vrlo dobro.
To je čistina na periferiji Teutoburške šume
gde su pre šest godina, tokom vladavine cara Avgusta
germanijska plemena pod vođstvom poglavara Arminija
napala iz zasede i uništila tri legije.
Nastavljajući duž uske staze,
legije su napadnute iz šume pod obilnom kišom,
a izlaz im je blokiran.
To je bio jedan od najgorih poraza koji su Rimljani pretrpeli
i Avgust ga nikad nije prežalio.
Servije je bio jedan od retkih preživelih.
Servije još uvek ima noćne more s njegovim drugovima kako leže tamo gde su pali.
Ali sada se vojska vratila da sahrani umrle sa svim vojnim počastima.
Kako im pomaže u zadatku,
ne može a da se ne zapita da li kosti pripadaju nekome koga je poznavao.
Nekoliko puta poželi da plače glasno, ali nastavlja dalje sa zadatkom.
Slava carstva neka ide vranama.
Sve što želi je da se penzioniše na maloj farmi sa budućom ženom,
ako mu bogovi poštede život još 17 godina.